Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14614

2.Megjegyzés. - Az AFTN forgalmazási jegyzőkönyvek AFTN távközlési központokban történő rövid távú megőrzéséről a 4.4.1.7 pont rendelkezik. 4.4.1.7 Az AFTN forgalmazási jegyzőkönyvek rövid távú megőrzése 4.4.1.7.1 A 4.4.1.7.2 pontban leírtak kivételével, az AFTN távközlési központoknak legalább egy órán át meg kell őrizniük minden olyan közlemény teljes másolatát, melyet az adott központ átjátszott vagy újra feladott. 4.4.1.7.2 Amennyiben az AFTN távközlési állomások között nyugtázás történik, akkor az átjátszó állomás úgy tekinthető, hogy a továbbiakban nem felelős azon közlemények újra feladásáért vagy ismétléséért, amelyekre pozitív nyugtázást kapott, és így azt a feljegyzéseiből törölheti. Megjegyzés. - Az AFTN forgalmazási jegyzőkönyveknek az AFTN távközlő központokban történő hosszú távú megőrzéséről a 4.4.1.6 pont rendelkezik. 4.4.1.8 Az AFTN csatornákon történő ellenőrzések eljárásai 4.4.1.8.1 Ajánlás.- Az AFTN csatornákon ellenőrzés és vonal-javítás céljából leadott ellenőrző közlemények lehetőleg az alábbiakat tartalmazzák: 1) a közlemény eleje jel; 2) a QJH eljárás-jel; 3) a feladó azonosítója; 4) az ITA-2 kód használata esetén az RY karakter, vagy az IA-5 kód használata esetén az U(5/5) *(2/10) karakterek sorozata három sorban egymás után; és 5) a “közlemény vége” jel. 2007/70/II. szám 4.4.2 Közlemény-formátumok - 2-es számú Nemzetközi Távíró ABC (ITA-2) A 4.4.1.8 és a 4.4.9.3 pontokban előírtak kivételével minden közleménynek a 4.4.2.1-től a 4.4.6.1-ig terjedő pontokban előírt elemeket kell tartalmaznia.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes